**นรม. นำคณะรัฐมนตรี ลงพื้นที่บึงกาฬ พร้อมเร่งให้ความช่วยเหลือเต็มสูบ**

จ.บึงกาฬ 12 ธันวาคม 2561 - พลเอก ประยุทธ์ จันทร์โอชา นายกรัฐมนตรี ลงพื้นที่พบปะประชาชนและกล่าวปราศรัยกับประชาชน จ.บึงกาฬ เนื่องในการประชุม ครม.นอกสถานที่ ครั้งที่ 9/2561 ณ จังหวัดหนองคาย ร่วมด้วยคณะรัฐมนตรี หัวหน้าส่วนราชการ และในโอกาสนี้ นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม เข้าร่วมกิจกรรมดังกล่าวด้วย โดยมี นายนิรัตน์ พงษ์สิทธิถาวร ผู้ว่าราชการจังหวัดกล่าวต้อนรับพร้อมรายงานผลการดำเนินงานตามนโยบายรัฐบาล ณ สวนสาธารณะหนองบึงกาฬและบึงสวรรค์ อ.เมือง

โดยนายกรัฐมนตรีได้กล่าวถึงมาตรการส่งเสริมและพัฒนาของรัฐบาล เพื่อเพิ่มคุณภาพชีวิตของประชาชนชาวบึงกาฬ พร้อมกันนี้ยังเยี่ยมชมผลการดำเนินงานของภาครัฐและสินค้า​OTOP จ. บึงกาฬ เช่น เกษตรแปลงใหญ่ ข้าวสารครบวงจร การท่องเที่ยวเชิงอนุรักษ์หนองปลิง โครงการคืนถังขยะ โครงการถนนยางพารา เป็นต้น ทั้งนี้ นายกรัฐมนตรียังได้เยี่ยมชมผลิตภัณฑ์จากยางพาราและผลิตภัณฑ์จากหมู่บ้านสะง้อที่ได้รับการส่งเสริมจากกระทรวงอุตสาหกรรม​ โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม และนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ให้การต้อนรับและนำเสนอผลการดำเนินงานดังกล่าวด้วย ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน /ภาพข่าว